धनबाद में हिंसक भीड़ पर पुलिस की गोलीबारी, 4 मरे  
धनबाद में पुलिस गोलीबारी में चार लोगों की मौत के बाद कर्फ्यू लगा दिया गया है। गोलीबारी में 20 लोग गंभीर रूप से घायल हुए हैं।
धनबाद में पुलिस गोलीबारी में चार लोगों की मौत के बाद कर्फ्यू लगा दिया गया है। गोलीबारी में 20 लोग गंभीर रूप से घायल हुए हैं। भारी संख्या में लोग भारत कोकिंग कोलफील्ड लिमिटेड की ज़मीन से अतिक्रमण हटाने का विरोध कर रहे थे। प्रदर्शनकारियों ने पत्थरबाज़ी शुरू कर दी जिसमें एसपी और डीएसपी भी घायल हो गए। इसके बाद हिंसक भीड़ पर पुलिस ने गोली चलाई जिसमें चार लोगों को अपनी जान गंवानी पड़ी।  मंगलवार को झारखंड हाईकोर्ट ने ये कहा था कि लगता है कि सरकार की पीएसयू कंपनियां अपनी ज़मीन से अतिक्रमण हटाने पर गंभीर नहीं हैं और हाईकोर्ट की एक टीम बनाई गई जिसका काम अतिक्रमण कितनी गंभीरता से हटाए जा रहे हैं इस पर नज़र रखना है।